pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รองปลัดฯ ก.อุตสาหกรรม ร่วมพิธีเปิดโครงการรีไซเคิลชิ้นส่วนซากรถยนต์เพื่อส่งเสริมการอนุรักษ์พลังงานและทรัพยากรธรรมชาติ (ELV Project)
วันศุกร์ที่ 22 พฤศจิกายน 2562
รองปลัดฯ ก.อุตสาหกรรม ร่วมพิธีเปิดโครงการรีไซเคิลชิ้นส่วนซากรถยนต์เพื่อส่งเสริมการอนุรักษ์พลังงานและทรัพยากรธรรมชาติ (ELV Project)
รองปลัดกระทรวงอุตสาหกรรม ร่วมเป็นเกียรติในพิธีเปิดโครงการรีไซเคิลชิ้นส่วนซากรถยนต์เพื่อส่งเสริมการอนุรักษ์พลังงานและทรัพยากรธรรมชาติ (ELV Project) ณ โรงงานบริษัท กรีน เมทัลส์ (ประเทศไทย) จํากัด นิคมอุตสาหกรรมปิ่นทอง 3 จังหวัดชลบุรี
ชลบุรี - วันนี้ (22 พฤศจิกายน 2562) นายจุลพงษ์ ทวีศรี และนายภาณุวัฒน์ ตริยางกูรศรี รองปลัดกระทรวงอุตสาหกรรม ร่วมเป็นเกียรติในพิธีเปิดโครงการรีไซเคิลชิ้นส่วนซากรถยนต์เพื่อส่งเสริมการอนุรักษ์พลังงานและทรัพยากรธรรมชาติ (ELV Project) โดยมี ผู้บริหารจากการนิคมอุตสาหกรรมแห่งประเทศไทย นายโคบายาชิ  อิซึรุ กรรมการบริหารองค์การ NEDO พร้อมทั้งผู้บริหารจากภาคเอกชนและหน่วยงานที่เกี่ยวข้อง เข้าร่วม ณ โรงงานบริษัท กรีน เมทัลส์ (ประเทศไทย) จํากัด นิคมอุตสาหกรรมปิ่นทอง 3 จังหวัดชลบุรี
สําหรับโครงการรีไซเคิลซากรถยนต์ เพื่อสาธิตเทคโนโลยีกระบวนการรีไซเคิลซากรถยนต์ที่เป็นมิตรต่อสิ่งแวดล้อม เป็นความร่วมมือกันระหว่างกระทรวงอุตสาหกรรม การนิคมอุตสาหกรรมแห่งประเทศไทย ร่วมกับองค์การพัฒนาพลังงานใหม่และเทคโนโลยีอุตสาหกรรมแห่งประเทศญี่ปุ่น (NEDO) ซึ่งได้มีการลงนามบันทึกความเข้าใจระหว่างกระทรวงอุตสาหกรรม การนิคมอุตสาหกรรมแห่งประเทศไทย และองค์การNEDO เมื่อวันที่ 8 กุมภาพันธ์ที่ผ่านมา
กระทรวงอุตสาหกรรม การนิคมอุตสาหกรรมแห่งประเทศไทย ได้ตระหนักถึงปัญหาดังกล่าว จึงได้ร่วมมือกับองค์การNEDO ดําเนินโครงการสาธิตนี้ขึ้น โดยมีภาคเอกชนที่เข้าร่วมโครงการคือบริษัทToyota Tsusho Corporation ประเทศญี่ปุ่น บริษัทGreen Metals (Thailand) Co.,Ltd. บริษัท Toyota Daihatsu Engineering & Manufacturing Co., LTD. และ บริษัทToyota Motor Thailand Co., Ltd. โดยในระยะต่อจากนี้ จะมีการหารือและร่วมมือกันกําหนดนโยบายและกฎระเบียบที่เหมาะสมโดยอ้างอิงจากประสบการณ์การออกกฎหมายรีไซเคิลซากรถยนต์ของประเทศญี่ปุ่นที่มีการบังคับใช้จนประสบความสําเร็จมาแล้ว
โดยโครงการสาธิตดังกล่าว นอกจากจะสาธิตการถอดรื้อซากรถยนต์ไปพร้อมกับการรวบรวมสารฟรีออน น้ํามันและของเหลวเหลือทิ้งด้วยวิธีการที่คํานึงถึงสิ่งแวดล้อมได้แล้ว ยังมีการสาธิตเครื่องตัดรถยนต์ เพื่อเพิ่มประสิทธิภาพในการถอดรื้อซากรถยนต์ด้วย ซึ่งสามารถดึงเอาสิ่งมีค่ากลับคืนมาได้อย่างมีประสิทธิภาพจากซากรถยนต์โดยไม่เพิ่มภาระต่อสิ่งแวดล้อม จะมีส่วนช่วยให้ประเทศไทยสามารถจัดการกับวัสดุเหลือทิ้งได้อย่างเหมาะสมต่อไป ทั้งนี้วัสดุเหลือทิ้งซึ่งไม่สามารถกําจัดได้ในประเทศไทย เช่น สารเร่งปฎิกิริยา แผงวงจรไฟฟ้า   จะถูกส่งไปยังประเทศญี่ปุ่นเพื่อนําไปรีไซเคิลใช้เป็นทรัพยากรต่อไป และโครงการนี้มีเป้าหมายที่จะสร้างโมเดล การรีไซเคิลขึ้นในประเทศไทยและในภูมิภาคเอเชียต่อไปในอนาคต #กระทรวงอุตสาหกรรม #สาธิตการถอดรื้อซากรถยนต์
รัฐบาลไทย-ข่าวทำเนียบรัฐบาล- ผลการจำหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2560 ครั้งที่ 1
วันพุธที่ 3 พฤษภาคม 2560
ผลการจําหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2560 ครั้งที่ 1
ผลการจําหน่ายพันธบัตรออมทรัพย์มียอดสะสมตั้งแต่วันที่ 13 ธันวาคม 2559 - 21 เมษายน 2560 จํานวน 14,570.351 ล้านบาท คิดเป็นร้อยละ 97.136 ของวงเงินจําหน่าย
ตามที่กระทรวงการคลัง โดยสํานักงานบริหารหนี้สาธารณะ ได้ดําเนินการกู้เงินเพื่อชดเชยการขาดดุลงบประมาณ ในปีงบประมาณ พ.ศ. 2560 โดยการออกพันธบัตรออมทรัพย์ของกระทรวงการคลัง ในปีงบประมาณ พ.ศ. 2560 ครั้งที่ 1 จํานวนรวม 15,000 ล้านบาท อัตราดอกเบี้ยแบบคงที่ แบ่งเป็น 2 รุ่น คือ รุ่นอายุ 3 ปี อัตราดอกเบี้ยแบบคงที่ร้อยละ 2.00 ต่อปี และรุ่นอายุ 7 ปี อัตราดอกเบี้ยแบบคงที่ร้อยละ 2.56 ต่อปี จําหน่ายระหว่างวันที่ 13 ธันวาคม 2559 – 21 เมษายน 2560 เพื่อเป็นการส่งเสริมการออมของประชาชนทั่วไป และเป็นทางเลือกในการลงทุนที่มั่นคง ไม่มีความเสี่ยง ได้รับดอกเบี้ยเป็นผลตอบแทนที่แน่นอนในอัตราที่สูงกว่าอัตราดอกเบี้ยเงินฝาก นั้น
ขณะนี้พันธบัตรออมทรัพย์ดังกล่าว ได้จําหน่ายเสร็จสิ้นแล้วในวันที่ 21 เมษายน 2560 สํานักงานบริหารหนี้สาธารณะจึงขอขอบคุณประชาชนและนักลงทุนรายย่อยทุกท่านที่ให้ความสนใจลงทุนในพันธบัตรออมทรัพย์ของกระทรวงการคลัง โดยผลการจําหน่ายพันธบัตรออมทรัพย์มียอดสะสมตั้งแต่วันที่ 13 ธันวาคม 2559 - 21 เมษายน 2560 จํานวน 14,570.351 ล้านบาท คิดเป็นร้อยละ 97.136 ของวงเงินจําหน่าย
สําหรับประชาชนที่มีความประสงค์จะลงทุนในพันธบัตรออมทรัพย์ในครั้งต่อไปนั้น กระทรวงการคลังมีแผนการจําหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2560 ครั้งที่ 2 จํานวนรวม 15,000 ล้านบาท แบ่งเป็น 2 รุ่น คือ รุ่นอายุ 5 ปี อัตราดอกเบี้ยแบบคงที่ร้อยละ 2.35 ต่อปี และรุ่นอายุ 10 ปี อัตราดอกเบี้ยแบบคงที่ร้อยละ 3.00 ต่อปี ระหว่างวันที่ 8 พฤษภาคม 2560 - 31 สิงหาคม 2560 โดยจําหน่ายผ่านธนาคารตัวแทนจําหน่าย 4 แห่ง ประกอบด้วย ธนาคารกรุงเทพ จํากัด (มหาชน) ธนาคารกรุงไทย จํากัด (มหาชน) ธนาคารกสิกรไทย จํากัด (มหาชน) และธนาคารไทยพาณิชย์ จํากัด (มหาชน) ผู้สนใจสามารถซื้อได้ตั้งแต่เวลา 8.30 น. ของวันที่ 8 พฤษภาคม 2560 จนถึงเวลา 15.00 น. ของวันที่ 31 สิงหาคม 2560 และจําหน่ายที่บูธสํานักงานบริหารหนี้สาธารณะ ในงานมหกรรมการเงิน ครั้งที่ 17 MONEY EXPO 2017 ณ อาคารชาเลนเจอร์ 2 – 3 อิมแพ็ค เมืองทองธานี ระหว่างวันที่ 11 - 14 พฤษภาคม 2560
จึงขอประกาศให้ทราบโดยทั่วกัน
สํานักจัดการหนี้ 1 ส่วนจัดการเงินกู้รัฐบาล 1 สํานักงานบริหารหนี้สาธารณะ
โทร. 0 2265 8050 ต่อ 5308
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 28 มิถุนายน 2563 [กระทรวงสาธารณสุข]
วันอาทิตย์ที่ 28 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 28 มิถุนายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 28 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 0 ราย ไม่มีผู้ป่วยกลับบ้านได้ ทําให้มีผู้ป่วยกลับบ้านสะสม 3,053 ราย หรือคิดเป็นร้อยละ 96.55 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 51 ราย หรือร้อยละ 1.61 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,162 ราย
นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กรมควบคุมโรค กล่าวว่า สถานการณ์ผู้ติดเชื้อไวรัสโคโรนา 2019 ทั่วโลกวันนี้ (28 มิถุนายน 2563 เวลา 10.00 น.) มีผู้ติดเชื้อรายใหม่รวม 10,081,545 ราย เพิ่มขึ้นจากเมื่อวาน 176,582 ราย โดยประเทศที่มีอัตราการเพิ่มจํานวนผู้ติดเชื้อรายใหม่สูงสุด 3 อันดับแรก คือ สหรัฐอเมริกา บราซิล และอินเดีย ส่วนในทวีปเอเชียจํานวนผู้ติดเชื้อสะสมสูงสุด คือ ประเทศอินเดีย ปากีสถาน และบังคลาเทศ ตามลําดับ ซึ่งประเทศไทยอยู่ในอันดับ 95 ของโลก
สําหรับรายงานผู้ติดเชื้อรายใหม่ของประเทศไทยขณะนี้ ยังคงเป็นคนไทยที่เดินทางกลับจากต่างประเทศและเข้ากักตัวเพื่อเฝ้าระวังอาการในสถานที่รัฐจัดให้ ตั้งแต่วันที่ 3 เมษายน – 27 มิถุนายน 2563 มีจํานวนสะสม 47,948 ราย ในจํานวนนี้พบผู้ติดเชื้อ 225 ราย รักษาหาย 174 ราย เหลือผู้ป่วยที่ยังรักษาอยู่ในโรงพยาบาล 51 ราย โดยประเทศที่คนไทยเดินทางกลับมาและพบผู้ติดเชื้อสูงสุด คือ อินโดนีเซีย คูเวต ซาอุดิอาระเบีย สหรัฐอาหรับเอมิเรตส์ และอินเดีย ตามลําดับ
อย่างไรก็ตามแม้ว่าไม่มีรายงานผู้ติดเชื้อในประเทศมาระยะหนึ่งแล้ว ขอให้ประชาชนอย่าประมาท “การ์ดอย่าตก” ต้องเข้มงวดการป้องกันตัวเอง หน้ากากอนามัย/หน้ากากผ้ามีความจําเป็นที่ต้องใส่และพกติดตัวตลอดเวลา ล้างมือบ่อยๆ เว้นระยะห่างและหลีกเลี่ยงการเข้าไปอยู่ในที่แออัดมีคนรวมกันจํานวนมาก กรณีที่ไม่สามารถเว้นระยะห่างได้ให้หลีกเลี่ยงการพูดคุยและสวมใส่หน้ากากตลอดเวลา และหมั่นสังเกตอาการป่วยของตนเอง หากป่วยไม่ออกนอกบ้านไปในที่สาธารณะ นอกจากนี้ ผู้ให้บริการ เช่น ห้างร้าน หน่วยงาน ศูนย์เด็กเล็ก โรงเรียนนานาชาติ สถาบันกวดวิชา กองถ่าย ยังคงต้องเข้มมาตรการป้องกันโรคต่อไป ช่วงนี้สภาพอากาศเปลี่ยนแปลงบ่อย อาจป่วยเป็นหวัดได้ง่ายขอให้ทุกคนดูแลสุขภาพให้แข็งแรง ทําร่างกายให้อบอุ่น นอนหลับพักผ่อนให้เพียงพอ และรับประทานอาหารให้ครบ 5 หมู่ ร่วมกับการใส่หน้ากาก ล้างมือบ่อยๆ จะช่วยป้องกันโรคได้ ทั้งนี้ หากพบคนป่วยไข้หวัด ตั้งแต่ 5 คนขึ้นไปภายใน 1 สัปดาห์ในสถานที่เดียวกัน ให้รีบแจ้งหน่วยงานสาธารณสุขในพื้นที่ เพื่อสอบสวนหาสาเหตุการป่วย และควบคุมป้องกันโรค
***********************************28 มิถุนายน 2563
รัฐบาลไทย-ข่าวทำเนียบรัฐบาล-รมว.พม. เชิญชวนจิตอาสา เสาร์-อาทิตย์นี้ ร่วมทำหน้ากากผ้าที่กระทรวง พม.
วันศุกร์ที่ 13 มีนาคม 2563
รมว.พม. เชิญชวนจิตอาสา เสาร์-อาทิตย์นี้ ร่วมทําหน้ากากผ้าที่กระทรวง พม.
รมว.พม. เชิญชวนจิตอาสา เสาร์-อาทิตย์นี้ ร่วมทําหน้ากากผ้าที่กระทรวง พม.
วันนี้ (13 มี.ค. 63) เวลา 13.00 น. ที่กระทรวงการพัฒนาสังคมและความมั่นคงของมนุษย์ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ให้สัมภาษณ์ถึงกิจกรรม “พม. อาสา ร่วมทําหน้ากากผ้า สู้ไวรัสโควิด-19” ว่า น้ําใจคนไทยชนะทุกอุปสรรค ชนะทุกวิกฤติ ในวันนี้ นับเป็นวันที่ 3 ของกิจกรรมเย็บหน้ากากผ้า โดยมีจิตอาสาที่มาช่วยกันเย็บหน้ากากผ้า พร้อมใจกันทําด้วยความมีน้ําใจและความห่วงใยซึ่งกันและกัน ตนอยากจะขอเชิญชวนพี่น้องประชาชนทุกคนมาเรียนวิธีการทําหน้ากากผ้าที่ได้มาตรฐาน เพื่อส่งต่อให้กับคนที่คุณห่วงใยไม่ว่าจะเป็นเพื่อน ญาติพี่น้อง หรือคนในชุมชนของท่าน ในวันเสาร์ที่ 14 และวันอาทิตย์ที่ 15 มีนาคมนี้ ณ บริเวณโถงชั้น 1 อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ (พม.) สะพานขาว ถนนกรุงเกษม กรุงเทพฯ ซึ่งกระทรวง พม. พร้อมเปิดให้พี่น้องประชาชนทุกคนมาร่วมกิจกรรมได้ตั้งแต่เวลา 09.00 – 17.00 น. ขณะเดียวกันตนดีใจที่เห็นศิลปินดารานักแสดงสละเวลาเป็นจิตอาสา เพื่อมาร่วมงานให้การทําหน้ากากผ้าเป็นไปด้วยความสนุกสนานและไม่เครียด ทั้งนี้ ตนขอขอบคุณคนไทยที่มีน้ําใจช่วยเหลือกัน และเราจะร่วมมือกันฝ่าวิกฤตินี้ไปให้ได้
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 15 มกราคม 2562
วันพุธที่ 16 มกราคม 2562
สรุปข่าวการประชุมคณะรัฐมนตรี 15 มกราคม 2562
พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี ซึ่งสรุปสาระสําคัญดังนี้
รัฐบาลไทย-ข่าวทำเนียบรัฐบาล-อาสาประชารัฐ : บูรณาการศักยภาพทางการวิจัยของบุคลากรและทรัพยากรในสถาบันอุดมศึกษา
วันอังคารที่ 29 ตุลาคม 2562
อาสาประชารัฐ : บูรณาการศักยภาพทางการวิจัยของบุคลากรและทรัพยากรในสถาบันอุดมศึกษา
อาสาประชารัฐ : บูรณาการศักยภาพทางการวิจัยของบุคลากรและทรัพยากรในสถาบันอุดมศึกษา
28 ตุลาคม 2562 : ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เป็นประธานเปิดการประชุมหารือเรื่อง "แนวทางการบริหารงานวิจัย นวัตกรรมของประเทศและปฎิรูปอุดมศึกษา" รวมทั้งมอบนโยบาย "แนวทางการบริหารงานวิจัย นวัตกรรมของประเทศ" โดยมี อธิการบดี ผู้บริหารที่รับผิดชอบด้านการวิจัยในสถาบันอุดมศึกษาของรัฐและเอกชนทั่วประเทศ และผู้บริหารระดับสูงของ อว. เข้าร่วมประชุมหารือประมาณ 400 คน ณ โรงแรมเดอะเบอร์เคอรี่ ประตูน้ํา
การประชุมหารือด้านวิทยาศาสตร์ วิจัยและนวัตกรรม (ด้าน ววน.) ครั้งนี้ มีการนําเสนอประเด็นสําคัญเพื่อสร้างความเข้าใจและหารือร่วมกัน เกี่ยวกับการบริหารงานวิจัย จาก สอวช. การจัดสรรงบประมาณงานวิจัยและการบริหารงบประมาณด้านวิทยาศาสตร์ วิจัยและนวัตกรรม จาก สกสว. แนวทางสนับสนุนทุนวิจัยของ วช. การส่งเสริมผู้ประกอบการรุ่นใหม่ Youth Startup Fund จาก สํานักงานนวัตกรรมแห่งชาติ และประเด็นสําคัญของโครงการอาสาประชารัฐ ที่จะบูรณาการศักยภาพทางการวิจัยของบุคลากรและทรัพยากรในสถาบันอุดมศึกษาและสร้างกลไกใหม่ในการเรียนรู้ของนิสิตนักศึกษา เพื่อยกระดับเศรษฐกิจชุมชนและสังคมจากคณะที่ปรึกษารัฐมนตรีว่าการกระทรวงการอุดมศึกษาฯ
สําหรับการหารือด้านการปฏิรูปอุดมศึกษา หลังจากที่ประชุมได้รับนโยบายด้านการปฏิรูปอุดมศึกษาจากรัฐมนตรีว่าการกระทรวงการอุดมศึกษาฯ แล้ว ได้หยิบยกประเด็นการปฏิรูปอุดมศึกษา Re-inventing Universities การพลิกโฉมมหาวิทยาลัยไทยสู่การยกระดับสู่มหาวิทยาลัยระดับมาตรฐานโลก อีกทั้งจะประเมินมหาวิทยาลัยจากข้อมูลที่มีอยู่และเรียกการเรียกดูเพิ่มเติมเพื่อจัดกลุ่มมหาวิทยาลัยและรับการสนับสนุนงบประมาณเพื่อหนุนเสริมตามศักยภาพ จะนําร่องอย่างน้อย 20 สถาบันก่อนในปีนี้ นอกจากนี้ยังได้เปลี่ยนความคิดเห็นเกี่ยวกับการยกระดับคุณภาพอุดมศึกษา เกณฑ์มาตรฐานหลักสูตร เกณฑ์ตําแหน่งวิชาการและระบบธรรมาภิบาล รวมทั้งกระบวนการจัดทํางบประมาณรายจ่ายประจําปี 2564 ด้านการอุดมศึกษา ซึ่งจะพิจารณางบลงทุน เงินอุดหนุน การผลิตบัณฑิตและการวิจัย ให้สนองตอบหรือเป็นไปตามนโยบายและยุทธศาสตร์ชาติ โดยจะผ่านการพิจารณาของคณะกรรมการการอุดมศึกษา.
เผยแพร่ข่าว : นายธัชนนท์ บุญหล้า
ส่วนสื่อสารองค์กร สํานักบริหารกลาง
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-รัฐบาลเร่งแก้ปัญหาการใช้ยาเกินความจำเป็นและเชื้อดื้อยา
วันศุกร์ที่ 10 พฤศจิกายน 2560
รัฐบาลเร่งแก้ปัญหาการใช้ยาเกินความจําเป็นและเชื้อดื้อยา
ปัญหาเชื้อดื้อยา ปฏิชีวนะ เป็นวาระสําคัญของโลก เพื่อรักษาสวัสดิภาพในชีวิตของประชาชนจึงต้องเร่งดําเนินการตามแผนยุทธศาสตร์
ต่อจากนี้ไป ขอเชิญรับฟังไทยคู่ฟ้า ครับ
รัฐบาลขับเคลื่อนนโยบายการใช้ยาอย่างเหมาะสม ควบคู่ไปกับการจัดการปัญหาเชื้อดื้อยาต้านจุลชีพ เนื่องจากปัจจุบันประเทศไทยมีการใช้ยาเกินความจําเป็นคิดเป็นมูลค่า 2,370 ล้านบาท ส่งผลให้มีผู้ติดเชื้อดื้อยาและเสียชีวิตจํานวนมาก โดยได้จัดทําแผนยุทธศาสตร์การพัฒนาระบบยาแห่งชาติ เร่งสร้างความตระหนักรู้แก่ทุกคนที่อยู่ในวงจรการใช้ยา และสร้างความเข้าใจแก่ประชาชนทุกระดับในการใช้ยาปฏิชีวนะและยาทั่วไปอย่างถูกต้อง พร้อมทั้งให้มีการติดตามประเมินผลการดําเนินงานทุก 3 เดือน ทั้งนี้ รัฐบาลตั้งเป้าหมายว่า ปริมาณการใช้ยาปฏิชีวนะจะลดลงร้อยละ 20 จํานวนการเจ็บป่วยจากเชื้อดื้อยาลดลงร้อยละ 50 และค่าใช้จ่ายในการใช้ยาอย่างไม่เหมาะสมลดลงอย่างน้อยปีละ 10,000 ล้านบาท ภายในปี 2564
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สคบ. ชี้แจงกรณีผลิตภัณฑ์เสริมอาหารน้ำพลูคาว
วันพุธที่ 19 กันยายน 2561
สคบ. ชี้แจงกรณีผลิตภัณฑ์เสริมอาหารน้ําพลูคาว
สคบ. ชี้แจงกรณีผลิตภัณฑ์เสริมอาหารน้ําพลูคาว
เมื่อวันที่ 7 ก.ย. 2561 พลตํารวจตรี ประสิทธิ์ เฉลิมวุฒิศักดิ์ เลขาธิการคณะกรรมการคุ้มครองผู้บริโภค สํานักงานคณะกรรมการคุ้มครองผู้บริโภค ชี้แจงประเด็นผลิตภัณฑ์เสริมอาหารน้ําพลูคาว จากกรณี นางคําแงง สุวรรณะ อายุ 56 ปี ชาวบ้านโนนลาน จ.ขอนแก่น ร้องเรียนต่อสื่อมวลชนเกี่ยวกับผลิตภัณฑ์เสริมอาหารน้ําพลูคาว ที่มีพนักงานขายนํามาเสนอขายให้ โดยอ้างว่าสามารถดื่มเพื่อรักษาอาการปวดขา และใช้หยอดตาเพื่อรักษาอาการต้อกระจกได้ แต่หลังจากหยอดตาเป็นครั้งที่ 6 รู้สึกแสบตาผิดปกติ จึงตัดสินใจให้ญาติพาไปที่โรงพยาบาลขอนแก่น แพทย์ผู้รักษาแจ้งว่าดวงตาติดเชื้อและเยื่อตาทะลุ ต้องทําการผ่าตัดโดยนําดวงตาข้างขวาออก ไม่เช่นนั้นเชื้อจะลุกลามเข้าสู่สมองอาจจะเป็นอันตรายต่อชีวิต ซึ่งแพทย์ทําการผ่าตัดเรียบร้อยแล้ว ผู้ร้องได้แจ้งความกับเจ้าหน้าที่ตํารวจ สภ.เวฬุวัน จ.ขอนแก่น และร้องเรียนกับศูนย์ดํารงธรรมจังหวัดขอนแก่น เพื่อเอาผิดกับตัวแทนจําหน่าย และขอให้หน่วยงานที่เกี่ยวข้อง ช่วยตรวจสอบว่าผลิตภัณฑ์ดังกล่าวได้มาตรฐานหรือไม่ พร้อมทั้งเรียกร้องให้บริษัทผู้ผลิต รับผิดชอบกับความเสียหายที่เกิดขึ้นด้วย
ข้อสังเกต บริษัทเจ้าของผลิตภัณฑ์ (บริษัท คิงส์เฮิร์บ เวิลด์ 1999 จํากัด) อ้างว่าเป็นผลิตภัณฑ์ที่มีการขออนุญาตจากสํานักงานคณะกรรมการอาหารและยาอย่างถูกต้อง แต่ตัวแทนจําหน่ายได้มีการโฆษณาสรรพคุณของผลิตภัณฑ์ โดยใช้ข้อความเป็นเท็จหรือ หรือก่อให้เกิดความเข้าใจผิดในสาระสําคัญ จึงมีการนําไปใช้ผิดวัตถุประสงค์ โดยการใช้หยอดตาจึงเกิดเหตุดังกล่าว
การดําเนินการ
1. ในกรณีที่มีการทดสอบพิสูจน์สินค้าดังกล่าวแล้ว พบว่าผู้บริโภคได้รับความเสียหายจากการใช้สินค้าที่ไม่ปลอดภัย ซึ่งส่งผลให้ผู้บริโภคเกิดความเสียหายต่อชีวิต ร่างกาย สุขภาพอนามัย จิตใจหรือทรัพย์สิน จะถือว่าเป็นผู้ได้รับความเสียหาย ตามพระราชบัญญัติความรับผิดต่อความเสียหายที่เกิดขึ้นจากสินค้าที่ไม่ปลอดภัย พ.ศ. 2551 ดังนั้น เจ้าของผลิตภัณฑ์ต้องรับผิดชอบ ชดเชย เยียวยาให้แก่ผู้บริโภคจากการใช้สินค้าที่ไม่ปลอดภัยดังกล่าว
2. หากเป็นกรณีที่ตัวแทนจําหน่ายนําผลิตภัณฑ์ไปใช้ผิดวัตถุประสงค์ จะมีความผิดฐาน
ขายสินค้า โดย โฆษณาคุณประโยชน์ คุณภาพ หรือสรรพคุณของอาหารเป็นเท็จหรือหลอกลวงให้หลงเชื่อมีโทษจําคุกไม่เกิน 3 ปี หรือปรับไม่เกิน 30,000 บาท หรือทั้งจําทั้งปรับ
3. ในส่วนของการชดชยความเสียหายนั้น นอกจากค่ารักษาพยาบาลแล้วยังจะมีค่าเสียหายจากความทุกข์ทรมานทางจิตใจ รวมทั้งค่าเสียโอกาสในการดําเนินชีวิต ซึ่งจะอยู่ในดุลยพินิจของศาล
4. แนวทางการแก้ไขปัญหา
4.1 ประสานกับหน่วยงานที่เกี่ยวข้องเพื่อหาทางป้องกันปัญหาที่อาจเกิดขึ้นซ้ําในอนาคต
4.2 จัดเจ้าหน้าที่ติดตามข้อมูลเพื่อสร้างความเข้าใจกับผู้บริโภคและผู้ประกอบการ
4.3 รับแจ้งเบาะแสและรับเรื่องราวร้องทุกข์จากผู้บริโภคที่ไม่ได้รับความเสียหายจากการซื้อหรือใช้
---------------------------------------
รัฐบาลไทย-ข่าวทำเนียบรัฐบาล-“พาณิชย์”จับมือ”บิ๊กซี”เปิดโครงการ ธุรกิจไทย โตไปด้วยกัน
วันพุธที่ 4 ตุลาคม 2560
“พาณิชย์”จับมือ”บิ๊กซี”เปิดโครงการ ธุรกิจไทย โตไปด้วยกัน
นางนันทวัลย์ ศกุนตนาค ปลัดกระทรวงพาณิชย์ พร้อมด้วยนายเจริญ สิริวัฒนภักดี ประธานกรรมการ บริษัท เบอร์ลี่ ยุคเกอร์ จํากัด (มหาชน) หรือบีเจซี
และนายอัศวิน เตซะเจริญวิกุล ประธานเจ้าหน้าที่บริหารและกรรมการผู้จัดการใหญ่ บริษัท บิ๊กซี ซูเปอร์เซ็นเตอร์ จํากัด (มหาชน) ห้างค้าปลีกในกลุ่มบีเจซี ได้ร่วมกันเปิดตัวโครงการ “Big C Big Successธุรกิจไทย โตไปด้วยกัน (Big C SME Matching Day 2017)”เมื่อวันที่ 3 ต.ค.2560 ณ บิ๊กซี สาขารังสิต2 (โซนอะคาเดมี่) หลังจากที่ได้ลงนามในบันทึกข้อตกลงความร่วมมือ (MOU)กับ5กรมหลักของกระทรวงพาณิชย์ ได้แก่ กรมการค้าต่างประเทศ กรมการค้าภายใน กรมทรัพย์สินทางปัญญา กรมพัฒนาธุรกิจการค้า และกรมส่งเสริมการค้าระหว่างประเทศ เมื่อวันที่ 29 ก.ย.2560 ที่ผ่านมา ที่กระทรวงพาณิชย์
สําหรับการดําเนินโครงการดังกล่าว บิ๊กซีจะเปิดโอกาสให้ผู้ประะกอบการขนาดกลางและเล็ก (SMEs) ของไทยที่มีสินค้า มีความฝัน และมีความพร้อมที่จะเติบโตไปด้วยกันกับบิ๊กซี ที่มีช่องทางการจัดจําหน่ายที่หลากหลาย และครอบคลุมทั้งในประเทศและต่างประเทศ ไม่ว่าจะเป็นสินค้าโอทอป สินค้าสิ่งบ่งชี้ทางภูมิศาสตร์ไทย (GI)หรือสินค้าของSMEs ที่มีแหล่งผลิตในท้องถิ่น ได้มีโอกาสในการเรียนรู้ และพัฒนาเพื่อเพิ่มศักยภาพของผู้ประกอบการ ทั้งนี้ ตามเป้าหมาย จะทําการคัดเลือกผู้ประกอบการให้มาเข้าร่วมโครงการมากกว่า1000ราย
รัฐบาลไทย-ข่าวทำเนียบรัฐบาล-รมช.ศธ."นพ.อุดม" ย้ำ​มหาวิทยาลัยยุค​ 4.0 ต้องก้าวทันโลกอนาคต​ พร้อมแข่งขันในระดับสากล
วันศุกร์ที่ 23 กุมภาพันธ์ 2561
รมช.ศธ."นพ.อุดม" ย้ํา​มหาวิทยาลัยยุค​ 4.0 ต้องก้าวทันโลกอนาคต​ พร้อมแข่งขันในระดับสากล
ศ.คลินิก​ นพ.อุดม​ ค​ชิ​นทร รัฐมนตรีช่วยว่าการ​กระทรวง​ศึกษาธิการ​  บรรยายพิเศษหัวข้อ "มหาวิทยาลัยในยุคไทยแลนด์ 4.0" ในการฝึกอบรมหลักสูตรนักบริหารมหาวิทยาลัยระดับสูง ณ มหาวิทยาลัยศิลปากร วิทยาเขตตลิ่งชัน
เมื่อวันพฤหัสบดีที่​ 22 กุมภาพันธ์​ 2561ศ.คลินิก​ นพ.อุดม​ ค​ชิ​นทร รัฐมนตรีช่วยว่าการ​กระทรวง​ศึกษาธิการ​บรรยายพิเศษหัวข้อ "มหาวิทยาลัยในยุคไทยแลนด์ 4.0" ในการฝึกอบรมหลักสูตรนักบริหารมหาวิทยาลัยระดับสูง ณ มหาวิทยาลัยศิลปากร วิทยาเขตตลิ่งชัน​ โดยมี​ ผศ.ดร.วันชัย​ สุทธะนันท์​ อธิการบดีมหาวิทยาลัย​ศิลปากร​ และคณะผู้บริหาร​มหาวิทยาลัย​ศิลปากร​ ร่วมรับฟังการบรรยาย
นพ.อุดม​ ค​ชิ​นทรกล่าวมีใจความตอนหนึ่งว่า​ ปัจจุบัน​โลกเปลี่ยน​แปลง​ไปเร็วมาก​ ทําให้เทคโนโลยีเข้ามามีบทบาท​ในการดําเนิน​ชีวิต​ ทั้งเรื่องการเรียน​และการทํางาน​ เช่น การแทนที่แรงงานด้วยหุ่นยนต์​ เป็นต้น สถาบัน​อุดมศึกษา​จึงต้องเตรียมความพร้อมเพื่อรับมือกับการเปลี่ยนแปลง​ของโลกในศตวรรษ​ที่​ 21​ โดยเริ่มจากการปรับเปลี่ยน​กระบวนการ​เรียน​การ​สอน​ ด้วยสื่อใหม่ที่จะเอื้อให้​เกิดการเรียนรู้ได้ทุกที่ทุกเวลา​ หรือการเรียนออนไลน์​ แต่ในขณะเดียวกัน ยังคงเน้นสร้างทักษะคิดวิเคราะห์​ การแก้ไขปัญหา​ และได้ลงมือปฏิบัติจริง​ มีวินัยใฝ่เรียนรู้​ เป็นบัณฑิต​ที่มีความรู้ มีทักษะ​สูง​ และแข่งขันได้ในระดับสากล​ ที่สําคัญคือสามารถนําความรู้ความสามารถ​ไปสร้างเป็นนวัตกรรม​ใหม่ได้
นอกจากนี้ ในอนาคตสถาบันอุดมศึกษา​จะมีการแข่งขันสูงขึ้นทั้งการแข่งขันภายในประเทศและต่างประเทศ ดังนั้น สถาบัน​อุดมศึกษา​ยุคใหม่​ ต้องหาจุดเด่นของตนเองให้พบ​ เพื่อสร้างความแตกต่าง​และความยั่งยืน​ในระยะยาว​ อีกทั้งควรมีเครือข่าย​ในการแลกเปลี่ยน​ แบ่งปัน​ทรัพยากร​ด้านการศึกษา​ มีการนําเทคโนโลยีเข้ามาช่วยในการจัดการเรียนการสอน​อย่างต่อเนื่อง ควบคู่กับการเตรียมเกณฑ์​การวัดความสามารถ​ด้านทักษะ​ภาษาอังกฤษ​ ทักษะ​ด้านดิจิทัล และทักษะเฉพาะ​ทางมากขึ้น ตลอดจนจัดหลักสูตร​สําหรับผู้สูงอายุ​ พัฒนา​ศักยภาพ​คนวัยทํางาน​ เป็นต้น สิ่งต่าง ๆ เหล่านี้จะช่วยให้การพัฒนาและยกระดับ​คุณภาพ​การอุดมศึกษาเป็นไปอย่างรวดเร็ว นําประเทศ​ไทยก้าวทันการเปลี่ยนแปลงในศตวรรษ​ที่​ 21 ได้อย่างแน่นอน
นพ.อุดมกล่าวด้วยว่า ในส่วนของ ศธ. ได้มีนโยบาย​สร้าง​บัณฑิต​พันธุ์ใหม่​ ซึ่งได้หารือกับผู้มีส่วนเกี่ยวข้อง ทั้งสํานักงานคณะกรรมการการอุดมศึกษา (สกอ.) สถาบันอุดมศึกษา เป็นต้น โดยในหลักการยังคงเน้นทักษะ​การคิดวิเคราะห์​ สอดแทรก​หลักปรัชญา​ของเศรษฐกิจพอเพียง​ มีการฟื้นฟู​ทักษะ​เก่าและเพิ่ม​พูนทักษะใหม่ ๆ ​ในหลายด้าน​ เพื่อสร้างคนคุณภาพ มีทักษะ คิดได้ ทํางานเป็น ตอบโจทย์​ความต้องการ​อุตสาหกรรม​ในอนาคต​ โดยเน้นการเรียนในสถานที่​จริง​ ​ทํางาน​จริง นอกจากนี้จะเพิ่ม​หลักสูตร​ Non-Degree ให้มากขึ้น​ เพื่อตอบสนอง​ความต้องการ​ของคนรุ่นใหม่​ รวมทั้งมีหลักสูตรที่ยืดหยุ่น​ มีศาสตร์/สาขาวิชาที่มีความน่าสนใจอย่างหลากหลาย​
Written byอิทธิพล รุ่งก่อน
Photo Creditอรพรรณ ฤทธิ์มั่น
Rewriterนวรัตน์ รามสูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-พล.อ.อ.ประจินฯ พร้อมด้วย รมว.ดิจิทัลฯ และคณะ เยือนมณฑลเสฉวน หาแนวทางความร่วมมือ ด้านดิจิทัล
วันจันทร์ที่ 13 พฤศจิกายน 2560
พล.อ.อ.ประจินฯ พร้อมด้วย รมว.ดิจิทัลฯ และคณะ เยือนมณฑลเสฉวน หาแนวทางความร่วมมือ ด้านดิจิทัล
พล.อ.อ.ประจินฯ
พลอากาศเอก ประจิน จั่นตอง รองนายกรัฐมนตรี พร้อมด้วย ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) และคณะ เดินทางเยือนมณฑลเสฉวน สาธารณรัฐประชาชนจีน เพื่อหารือทวิภาคีกับ นายอิ่นจี่ ผู้ว่าการมณฑลเสฉวน และผู้บริหารระดับสูง โดยเป็นการกระชับความสัมพันธ์ในระดับรัฐบาล และแลกเปลี่ยนข้อมูลในด้านต่างๆ อาทิ นโยบายด้านเศรษฐกิจ การพัฒนาโครงสร้างพื้นฐาน และลู่ทางส่งเสริมความร่วมมือทวิภาคีระหว่างประเทศไทยและสาธารณรัฐประชาชนจีน นอกจากนี้ ยังได้เสนอถึงแนวทางการส่งเสริมความร่วมมือด้านเศรษฐกิจและนวัตกรรมในอนาคตระหว่างประเทศไทยกับมณฑลเสฉวน ในเรื่องที่เกี่ยวข้องกับการนําเทคโนโลยีดิจิทัลมาเป็นเครื่องมือในการพัฒนาเศรษฐกิจและสังคม ทั้งนี้ มณฑลเสฉวน หรือ ซื่อชวน มีการกระจายความเจริญและการขยายตัวทางเศรษฐกิจโดยใช้เทคโนโลยีดิจิทัล โดยโครงการดังกล่าว ได้ริเริ่มจากความร่วมมือของภาครัฐ และภาคเอกชน โดยมีความคล้ายคลึงกับโครงการ “เน็ตประชารัฐ” ของประเทศไทย ซึ่งนําเอาเทคโนโลยีอินเทอร์เน็ตความเร็วสูงสู่ประชาชนในระดับหมู่บ้าน ภายใต้วัตถุประสงค์คล้ายกันกับความมุ่งมั่นของรัฐบาลไทย ในการลดความเหลื่อมล้ําทางดิจิทัล และเพื่อให้เกิดการพัฒนาเศรษฐกิจและสังคมอย่างก้าวกระโดด เมื่อวันที่ 10 พฤศจิกายน 2560 ณ มณฑลเสฉวน สาธารณรัฐประชาชนจีน
*********************
รัฐบาลไทย-ข่าวทำเนียบรัฐบาล-กรมบัญชีกลางออกหลักเกณฑ์ค่ารักษาพยาบาลกรณีเจ็บป่วยฉุกเฉิน
วันพุธที่ 13 กันยายน 2560
กรมบัญชีกลางออกหลักเกณฑ์ค่ารักษาพยาบาลกรณีเจ็บป่วยฉุกเฉิน
กรมบัญชีกลางกําหนดหลักเกณฑ์การเบิกจ่ายเงินค่ารักษาพยาบาลในโรงพยาบาลเอกชน “เจ็บป่วยฉุกเฉินวิกฤต มีสิทธิทุกที่” ให้สามารถเข้ารับการรักษาในโรงพยาบาลที่อยู่ใกล้ได้ทุกแห่ง โดยไม่ต้องทดรองจ่ายเงินในระยะ 72 ชั่วโมงแรก มีผลใช้บังคับตั้งแต่วันที่ 1 เมษายน 25
นางสาวอรนุช ไวนุสิทธิ์ ที่ปรึกษาด้านพัฒนาระบบการเงินการคลัง ในฐานะโฆษกกรมบัญชีกลาง เปิดเผยว่า เพื่อให้การเบิกจ่ายเงินค่ารักษาพยาบาลเป็นไปอย่างมีประสิทธิภาพ มีความสะดวกรวดเร็วมากยิ่งขึ้น และสอดคล้องกับนโยบายของรัฐบาล “เจ็บป่วยฉุกเฉินวิกฤต มีสิทธิทุกที่ (Universal Coverage for Emergency Patients : UCEP)” กรมบัญชีกลางจึงกําหนดหลักเกณฑ์และอัตราค่ารักษาพยาบาลประเภทผู้ป่วยนอกหรือผู้ป่วยใน สถานพยาบาลของเอกชนกรณีเจ็บป่วยฉุกเฉิน พ.ศ. 2560 โดยมีผลใช้บังคับตั้งแต่ 1 เมษายน 2560
ทั้งนี้ การเบิกจ่ายค่ารักษาพยาบาลในกรณีเจ็บป่วยฉุกเฉินวิกฤตจะแบ่งเป็น 3 ระดับ ได้แก่ กรณีผู้ป่วยฉุกเฉินวิกฤต (สีแดง) สามารถเข้ารับการรักษาที่โรงพยาบาลเอกชนที่ไหนก็ได้ที่ใกล้ที่สุด โดยไม่ต้องทดรองจ่ายเงินในระยะ 72 ชั่วโมงแรก และหากต้องเข้ารับการรักษาเกินกว่า 72 ชั่วโมง ให้ทดรองจ่ายในส่วนที่เกินกว่า 72 ชั่วโมงไปก่อน แล้วนําใบเสร็จเบิกกับต้นสังกัดในภายหลัง โดยการเบิกค่ารักษาพยาบาลจะแบ่งเป็น 2 กรณี คือ 1.กรณียังไม่พ้นภาวะวิกฤต และไม่สามารถย้ายไปโรงพยาบาลของรัฐได้ จะเบิกได้ครึ่งหนึ่งของเงินที่จ่ายไปจริง 2.กรณีพ้นภาวะวิกฤตและสามารถย้ายกลับไปยังโรงพยาบาลของรัฐได้แล้ว แต่โรงพยาบาลของรัฐไม่มีเตียงรองรับนั้น กรมบัญชีกลางจะให้เบิกได้ครึ่งหนึ่งของเงินที่จ่ายไปจริงแต่ไม่เกิน 8,000 บาท ทั้ง 2 กรณี อนุญาตให้เบิกค่าห้อง ค่าอาหาร ค่าอวัยวะเทียม และอุปกรณ์ในการบําบัดรักษาโรค ได้ในอัตราของทางราชการ หากแพทย์วินิจฉัยว่าพ้นภาวะวิกฤตและสามารถย้ายไปยังโรงพยาบาลรัฐได้ แต่ปฏิเสธการย้าย ผู้ป่วยจะต้องรับผิดชอบค่าใช้จ่ายที่เกิดขึ้นหลังจากพ้นภาวะวิกฤตเอง
โฆษกกรมบัญชีกลาง กล่าวต่ออีกว่า สําหรับผู้ป่วยฉุกเฉินเร่งด่วน (สีเหลือง) และผู้ป่วยฉุกเฉินไม่รุนแรง (สีเขียว) สามารถเบิกค่ารักษาพยาบาลได้ครึ่งหนึ่งของเงินที่จ่ายไปจริงแต่ไม่เกิน 8,000 บาท และสามารถเบิกค่าห้อง ค่าอาหาร ค่าอวัยวะเทียมและอุปกรณ์ในการบําบัดรักษาโรค ได้เช่นเดียวกับการรักษาในโรงพยาบาลของรัฐ โดยนําใบเสร็จและใบประเมินผลคัดแยกผู้ป่วยฉุกเฉินมาเบิกกับต้นสังกัดในภายหลัง ซึ่งในกรณีฉุกเฉินนั้นจะต้องเป็นผู้ป่วยที่บาดเจ็บ หรือป่วยกะทันหัน และต้องผ่านการพิจารณาจากระบบคัดแยกของสถาบันการแพทย์ฉุกเฉินแห่งชาติ (สพฉ.) จึงสามารถใช้สิทธิดังกล่าวได้ ทั้งนี้ การเบิกจ่ายค่ารักษาพยาบาลกรณีฉุกเฉิน จะไม่รวมการนัดมาตรวจรักษาพยาบาล หรือการนัดมาทําหัตถการ
นางสาวอรนุช กล่าวในตอนท้าย การกําหนดหลักเกณฑ์ในครั้งนี้ กรมบัญชีกลางได้คํานึงถึงประโยชน์ที่ผู้มีสิทธิและบุคคลในครอบครัวจะได้รับ และเพื่อให้การใช้จ่ายเงินงบประมาณด้านสุขภาพเป็นไปอย่างมีประสิทธิภาพ คุ้มค่า และเหมาะสม
รัฐบาลไทย-ข่าวทำเนียบรัฐบาล-เปิดตัวเรือยอร์ชอะซิมุท (AZIMUT YACHTS) รุ่นใหม่ครั้งแรกในประเทศไทย
วันอังคารที่ 23 สิงหาคม 2559
เปิดตัวเรือยอร์ชอะซิมุท (AZIMUT YACHTS) รุ่นใหม่ครั้งแรกในประเทศไทย
รัฐมนตรีว่าการกระทรวงการท่องเที่ยวและกีฬา เป็นประธานกล่าวเปิดงาน “เปิดตัวเรือยอร์ชอะซิมุท (AZIMUT YACHTS) รุ่นใหม่ครั้งแรกในประเทศไทย” ในคอนเซปต์ SEA SAND SKY by  AZIMUT YACHTS ณ คณาพญา เรสซิเดนซ์ (CANAPAYA Residences) ถนนพระราม 3
ภายในงานเปิดตัวนั้นไฮไลต์อยู่ที่การเทียบท่าของเรือยอร์ช “อะซิมุท” ดีไซน์ล้ําสมัยทั้ง 3 ลําจนสะกดสายตาของแขกเหรื่อที่พร้อมใจกันมาชื่นชมความหรูหราระดับเวิด์ลคลาส ท่ามกลางบรรยากาศอันแสนอบอุ่น พร้อมร่วมสัมผัสประสบการณ์ปาร์ตี้แบบสุดเอ็กซ์คลูซีฟบนเรือยอร์ชสุดหรูและการรวมตัวของเหล่าเซเบริตี้ ได้ดื่มด่ําบรรยากาศเคล้าเสียงเพลงจากดีเจระดับเวิลด์คลาสนับเป็นการตอกย้ําความเป็นผู้นําของธุรกิจไฮลักชัวรี่แบรนด์ของบริษัท เอ็มจีซีมารีน (เอเชีย) จํากัด